
Θεσσαλονίκη, 7 Φεβρουαρίου 2018

Αριθμ. πρωτ.: 23286

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ 

ΓΙΑ ΑΠΑΣΧΟΛΗΣΗ ΕΝΟΣ (1) ΕΡΕΥΝΗΤΗ /ΤΡΙΑΣ ΣΕ ΘΕΜΑΤΑ ΔΗΜΟΣΙΩΝ ΣΥΜΒΑΣΕΩΝ

Το ΚΕΝΤΡΟ ΔΙΕΘΝΟΥΣ ΚΑΙ ΕΥΡΩΠΑΪΚΟΥ ΟΙΚΟΝΟΜΙΚΟΥ ΔΙΚΑΙΟΥ (ΚΔΕΟΔ) στο πλαίσιο εκτέλεσης του συγχρηματοδοτούμενου έργου με τίτλο «Υποστήριξη της λειτουργίας της Μονάδας Παρακολούθησης Διαγωνισμών και Συμβάσεων (ΜοΠαΔιΣ) και της Μονάδας Κρατικών Ενισχύσεων (ΜοΚΕ)» που χρηματοδοτείται από το ΕΠ Τεχνικής Βοήθειας, προτίθεται να απασχολήσει για 20 ώρες την εβδομάδα στις εγκαταστάσεις του στη Θεσσαλονίκη (Ικάρων 1, 55102 Καλαμαριά), και συγκεκριμένα στη Μονάδα Παρακολούθησης Διαγωνισμών και Συμβάσεων, έναν/μία (1) ερευνητή/τρια με σύμβαση μίσθωσης έργου, δοκιμαστικής αρχικής διάρκειας έξι (6) μηνών, με δυνατότητα παράτασης μέχρι τη λήξη του έργου (31.12.2020) υπό την προϋπόθεση της θετικής αξιολόγησης του έργου του/ης ερευνητή/τριας.

Ο ερευνητής/τρια θα έχει την υποχρέωση εκπλήρωσης των εξής καθηκόντων:

· Γνωμοδοτήσεις επί εγγράφων ερωτημάτων αναθετουσών αρχών 

· Λειτουργία Help Desk επί προφορικών ερωτημάτων σε θέματα δημοσίων συμβάσεων 

· Παρατηρήσεις σε υπό διαβούλευση νομοθετικά κείμενα

· Ηλεκτρονικό διμηνιαίο ενημερωτικό δελτίο με αποδελτίωση νομοθεσίας και νομολογίας

· Ενημέρωση ιστοσελίδας 

· Συμμετοχή σε συσκέψεις / Τηλεδιασκέψεις

Απαιτούμενα Προσόντα:

· να έχουν πτυχίο ΑΕΙ Τμήματος Νομικής 
· να είναι κάτοχοι μεταπτυχιακoύ διπλώματος ειδίκευσης Δημοσίου Δικαίου 

· να έχουν αποδεδειγμένη πρακτική εμπειρία στο αντικείμενο των δημοσίων συμβάσεων και ιδίως στην εφαρμογή του νέου Ν.4412/2016

· να έχουν άριστη γνώση μίας ξένης γλώσσας (αγγλικά ή γαλλικά ή γερμανικά) και πολύ καλή γνώση μίας δεύτερης.

· να έχουν καλή γνώση Η/Υ
Απαιτούμενα Δικαιολογητικά:
· αίτηση υποψηφιότητας
· βιογραφικό σημείωμα, από το οποίο να προκύπτουν τα απαιτούμενα προσόντα με ειδική αναφορά / τμήμα στην εμπειρία σε θέματα δημοσίων συμβάσεων
· υπεύθυνη δήλωση του Ν. 1599/1986, στην οποία ο/η υποψήφιος/α να δηλώνει ότι όλα τα αναφερόμενα στην αίτηση στοιχεία είναι αληθή και ότι, εφόσον επιλεγεί, θα προσκομίσει τα σχετικά αντίγραφα των τίτλων σπουδών και γλωσσομάθειας
Όσοι υποψήφιοι πληρούν τα προσόντα αυτά θα κληθούν μετά από αξιολόγηση σε συνέντευξη.

Οι ενδιαφερόμενοι παρακαλούνται να καταθέσουν τα παραπάνω απαιτούμενα δικαιολογητικά αποκλειστικά με ηλεκτρονικό ταχυδρομείο στη διεύθυνση lida@cieel.gr μέχρι την 20ή Φεβρουαρίου 2018, υπόψη κας Λήδας Γκουπιδένη (τηλ. 2310 486914, 2310 486916).

